“ทวิตเตอร์” ปิดบัญชี “ทรัมป์” ถาวร หวั่นปลุกระดมความรุนแรงซ้ำ
"ทวิตเตอร์" ปิดบัญชี "ทรัมป์" ถาวร หวั่นปลุกระดมความรุนแรงซ้ำ
"ทวิตเตอร์" ปิดบัญชี "ทรัมป์" ถาวร หวั่นปลุกระดมความรุนแรงซ้ำ
9 ม.ค. 2564

บริษัททวิตเตอร์ อิงค์เปิดเผยในวันศุกร์ (8 ม.ค.) ว่า บริษัทได้สั่งปิดบัญชีทวิตเตอร์ของประธานาธิบดีโดนัลด์ ทรัมป์เป็นการถาวรแล้ว ท่ามกลางการวิพาษ์วิจารณ์มากขึ้นว่า ปธน.ทรัมป์เป็นผู้ยุยงให้กลุ่มผู้สนับสนุนเขาบุกเข้าไปก่อเหตุรุนแรงในอาคารรัฐสภาสหรัฐเมื่อวันพุธที่ผ่านมา
“หลังจากทบทวนการทวีตที่ผ่านมาจากบัญชี @realDonaldTrump และบริบทแวดล้อมทวีตเหล่านั้น เราจึงสั่งปิดบัญชีดังกล่าวเป็นการถาวร เนื่องจากมีความเสี่ยงที่จะก่อให้เกิดความรุนแรงขึ้นอีก” ทวิตเตอร์ระบุ
ก่อนหน้านี้ ทวิตเตอร์ได้ประกาศระงับการใช้งานบัญชีดังกล่าวของปธน.ทรัมป์เป็นเวลา 12 ชั่วโมง เนื่องจากมีการส่งข้อมูลอันเป็นเท็จ และยุยงปลุกปั่นให้เกิดความวุ่นวาย หลังจากที่ปธน.ทรัมป์ทวีตข้อความอย่างต่อเนื่องว่า เขาถูกโกงการเลือกตั้งในวันที่ 3 พ.ย. 2563 และเรียกผู้ที่บุกเข้าไปยังอาคารรัฐสภาสหรัฐว่า “เป็นผู้ที่รักชาติ” และยังขอให้พวกเขา “จดจำวันนี้ไปตลอดกาล” ซึ่งเหตุการณ์ผู้ประท้วงบุกเข้าไปยังอาคารรัฐสภาสหรัฐในครั้งนี้ส่งผลให้มีผู้เสียชีวิตแล้ว 5 ราย